हमारे आसपास मच्छर, मक्खी, खटमल, कॉकरोच, बटरफ्लाई, ड्रैगनफ्लाई, स्टिक जैसे कीट घूमते ही रहते हैं। आमतौर पर ये तीन से बीस मिलीमीटर या पच्चीस से तीस सेंटीमीटर तक लंबे होते हैं। लेकिन कुछ कीट इतने लंबे होते हैं कि सबको हैरत में डाल देते हैं और रिकार्ड कायम करते हैं। अभी हाल ही में दक्षिण-पश्चिम चीन के सिचुआन प्रांत में मिले छड़ी कीट की नई प्रजाति ने ऐसा ही एक नया रिकार्ड बनाया है- सबसे लंबे कीट का। इसने 2008 को मलेशिया में छड़ी कीट के बने पिछले रिकार्ड से भी बाजी मार ली है जो 56.7 सेंटीमीटर लंबा था और लंदन के प्राकृतिक इतिहास संग्रहालय में आज भी है।